১৯৯১ সালের ২রা জুলাই সংবিধানের দ্বাদশ সংশোধনী প্রস্তাবিত হয়, যা একই বছরের ৬ই আগস্ট সংসদে সর্বসম্মতিক্রমে গৃহীত হয়। ১৮ই সেপ্টেম্বর রাষ্ট্রপতির অনুমোদন লাভ করে তা আইনে পরিণত হলে বাংলাদেশে সংসদীয় সরকার ব্যবস্থার পুনঃপ্রতিষ্ঠা ঘটে। সংসদীয় ব্যবস্থায় প্রত্যাবর্তনের পেছনে এই বিশ্বাস কাজ করে যে, রাষ্ট্রপতিশাসিত সরকার ব্যবস্থার চেয়ে সংসদীয় সরকার ব্যবস্থা অধিকতর গণতান্ত্রিক ও প্রতিনিধিত্বশীল।